SF ได้เวลาเก็บ!คาดผลงานโตแกร่งสวนศก.ชะลอ-เทคนิคเกิดสัญญาณซื้อ
SF ได้เวลาเก็บ!คาดผลงานโตแกร่งสวนศก.ชะลอ-เทคนิคเกิดสัญญาณซื้อ
16 มิ.ย. 2558

ผู้สื่อข่าวรายงานว่า บริษัท สยามฟิวเจอร์ ดีเวลอปเมนท์ จำกัด (มหาชน) หรือ SF โดย ณ เวลา 11.01 น. ราคาหุ้นปรับตัวขึ้นที่ระดับ 6.40 บาท ขณะที่ราคาหุ้นไม่เปลี่ยน ด้วยมูลค่าซื้อขาย 55.23 ลบ.อย่างไรก็ตามราคาหุ้นในช่วงที่ผ่านมาปรับตัวขึ้นต่อเนื่องจากระดับ 5.80 บาท เมื่อวันที่ 6 พ.ค. 58 จนถึงล่าสุดหุ้นวิ่งแล้ว 10.34%

บล.บัวหลวง ระบุในบทวิเคราะห์วันนี้ (16 มิ.ย.) ว่า แนะซื้อหุ้น SF คาดผลการดำเนินงานที่เติบโตแข็งแกร่งสวนทางภาวะเศรษฐกิจที่ชะลอตัวจะเป็นปัจจัยหนุนราคาหุ้น โดยกำไรไตรมาส 2/58 คาดเติบโตทั้ง เทียบช่วงเดียวกันของปีก่อน และ เทียบไตรมาสก่อนหน้า และดีต่อเนื่อง จากการรับรู้กำไรเต็มไตรมาสในไตรมาส 3/58 ตามการปรับขึ้นค่าเช่าในโครงการ เมกาบางนา (MEGA Bangna) โดยปีนี้โครงการดังกล่าว ครบ 3 ปี ซึ่งจะขึ้นค่าเช่าได้ตามสัญญาการเช่าพื้นที่
นอกจากนี้ คาดการปรับปรุงพื้นที่เช่าในโครงการเดิมจะเป็นปัจจัยหนุนผลประกอบการในปี 59 ให้เติบโตแข็งแกร่ง โดยแผนการจัดการพื้นที่ 10,000 ตร.ม. โครงการเพชรเกษมฯ คาดเพิ่มกำไรส่วน SF อีก 5% ในปี 59 นอกจากนี้ยังมีแผนระยะยาวอีกกว่า 20,000 ตร.ม.ที่ยังมองเป็นอัพไซด์ต่อประมาณการ ขณะที่ราคาหุ้นปัจจุบันเทรด P/E ปี 58-59 เพียง 12.7-10.9 เท่า
ด้านบล.ซ๊ไอเอ็มบี(ประเทศไทย)แนะ”ซื้อ”หุ้น SF ราคาหุ้นปรับตัวเพิ่มขึ้นเกิดสัญญาณซื้อทางเทคนิค พร้อมด้วยปริมาณการซื้อขายที่เพิ่มสูงขึ้น หลังจากราคาหุ้นเคลื่อนไหวออกด้านข้างเพื่อสร้างฐานเหนือเส้นค่าเฉลี่ย 200 วัน ทำให้แนวโน้มของราคาหุ้นยังมีโอกาสปรับตัวเพิ่มขึ้นต่อเนื่อง โดยให้แนวต้าน 6.70 และ 7.00 บาท เป็นจุดขายทำกำไร ส่วนแนวรับ 6.40 และ 6.25 บาท และ STOP LOSS ถ้าราคาหุ้นปิดต่ำกว่า 6.00 ลงไป
 